पुलिस की निगरानी में भूमि की पैमाइश
मंदिरश्री गोविंददेवजी ट्रस्ट अग्रवाल समाज करौली द्वारा पतंजलि योग पीठ हरिद्वार को लीज पर दी 360 बीघा जमीन की पैमाइश (नाप-तौल) करने का काम शुरू कर दिया है। राजस्व विभाग के अधिकारी कर्मचारी पुलिस जाब्ते के साथ गुरुवार को मौके पर पहुंचे और जमीन की पैमाइश के लिए स्थान चिह्नत करने का काम शुरू कर दिया।
गौरतलब है कि मंदिर ट्रस्ट द्वारा अगस्त 2016 में बाबा रामदेव की पतजंलि योग पीठ को 360 बीघा भूमि लीज पर दी, जिससे बाबा यहां गुरू कुल, कृषि, आयुर्वेद औषधियों की खेती, गौशाला, चिकित्सालय, महाविद्यालय, विद्यालय सहित अपने अन्य उत्पादन लगा सके और जिले के बेरोजगारों को रोजगार मिल सके। लीज डीड लिखने के बाद उक्त जमीन को अवैध रूप से बेचने वाले काबिज लोगों ने इसका विरोध करना प्रारंभ कर दिया, लेकिन मामला नहीं सुलझा। सरकार द्वारा भी प्रशासन को उक्त जमीन की पैमाइश कराकर स्वामी रामदेव को संभलाए जाने के लिए दबाव बना। इसके बाद सांसद डा.मनोज राजौरिया ने जिले के विकास एवं रोजगार के अवसर को देखते हुए मंदिर ट्रस्ट, योग पीठ जमीन पर काबिज लोगों की संयुक्त बैठक और आपसी समझौता कराया। इस पर सभी सहमत हो गए। इसी समझौते के आधार पर गुरुवार को प्रशासन मंदिर ट्रस्ट के सदस्य की उपस्थित में जमीन की पैमाइश के लिए स्थान चिह्नित किया गया। इस दौरान पूरा सौहार्दपूर्ण सहयोग रहा। हालांकि सुरक्षा व्यवस्था के लिए जाब्ता तैनात रहा।
करौली. पतंजलियोग पीठ हरिद्वार को दी गई जमीन के सीमाज्ञान के दौरान उपस्थित पुलिस जाब्ता पतंजलि योग पीठ के पदाधिकारी कर्मचारी।
प्रक्रिया
hin_Deva hin_Deva hin_Deva bho_Deva mag_Deva